**ACORDAREA BURSELOR ÎN ANUL ȘCOLAR 2025-2026 cf. H.G.732/ 4.09.2025**

**BURSA DE MERIT - în valoare de 450 lei, se acordă elevilor de gimnaziu, liceu și școala profesională pentru rezultate deosebite la învățătură după cum urmează:**

* **Elevilor din clasele VI, VII, VIII și X, XI, XII – liceu teoretic și tehnologic, clasele a X-a și a XI-a de la școala profesională**, - **elevilor cu media generală pe anul școlar anterior egală sau mai mare decât 9,00 din fiecare clasă de gimnaziu, liceu și școală profesională** dintr-o unitate de învățământ preuniversitar, mai puțin elevii din clasa a V-a și elevii din clasa a IX-a, în ordinea descrescătoare a mediilor generale anuale din anul școlar anterior prin aplicarea procentului de 15% din efectivele de elevi ale fiecărei clase de gimnaziu, liceu sau școală profesională.
* ***Elevilor din clasa a IX a -* elevii fiecărei clase a IX-a** dintr-o unitate de învățământ preuniversitar cu medii de admitere în învățământul liceal și profesional, egală sau mai mare decât 9,00 prin aplicarea procentului de 15% din efectivele de elevi ale fiecărei clase de liceu sau școală profesională.

**Profesorii diriginți vor înainta la secretariatul unității de învățământ lista cu elevii propuși pentru bursa de merit pe baza mediei generale până pe 2 octombrie 2025.**

* **Elevilor din clasa a V-a - elevii fiecărei clase a V-a** dintr-o unitate de învățământ preuniversitar, cu media primelor două module (intervale) mai mare sau egală cu 9,00 calculată ca medie aritmetică, având două zecimale, fără rotunjire, a notelor obținute de elevi pe parcursul primelor două intervale(module) de învățare din anul școlar în curs prin aplicarea procentului de 15% din efectivele de elevi ale fiecărei clase.

**Profesorii diriginți ai claselor a V -a vor înainta la secretariatul unității de învățământ lista cu elevii propuși pentru bursa de merit pe baza mediei generale până pe 15 ianuarie 2026. Bursele se plătesc începând cu luna februarie pentru drepturile lunii ianuarie, până la sfârșitul anului școlar.**

**Se acordă bursă de merit și elevilor care au media egală cu a ultimului beneficiar stabilit prin aplicarea procentului de 15%.**

**Profesorii diriginți** vor identifica la nivelul clasei elevii care se încadrează în una din situațiile descrise mai sus și **vor depune la secretariatul unității în perioada 15 septembrie -2 octombrie 2025 un dosar cu următoarele documente**:

1. **Tabel centralizator elevi burse merit cu următoarele rubrici:**

|  |  |  |  |  |  |
| --- | --- | --- | --- | --- | --- |
| Nr. crt. | Numele, inițiala prenumelui tatălui, prenumele elevului | CNP elev | Media (în ordinea descrescătoare ) în anul școlar precedent (pentru clasele VI, VII, VIII și X, XI, XII – liceu teoretic și tehnologic, clasele a X-a și a XI-a de la școala profesională) **mai mare sau egală cu 9,00** | Media de admitere (în ordinea descrescătoare) clasa a IX-a  **mai mare sau egală cu 9,00** | Numele titularului de cont (părinte sau elev) |
|  | 1 | 2 | 3 | 4 | 5 |

**2. Copie certificat naștere sau CI pentru elevul care a împlinit 14 ani.**

**3. Copie CI al părintelui pe numele căruia este extrasul de cont.**

**4.Extras de cont pe numele elevului care a implinit14 ani sau pe numele părintelui solicitant, dacă elevul este mai mic de 14 ani.**

**ATENȚIE!**

Diriginții claselor VI, VII, VIII și X, XI, XII – liceu teoretic și tehnologic, clasele a X-a și a XI-a de la școala profesională – completează rubricile 1, 2, 3 ,5

**Diriginții claselor a IX a completează rubricile 1,2,4,5.**

**Pot primi bursă de merit doar elevii promovați la toate disciplinele și care au obținut media 10 sau calificativul ”Foarte Bine” la purtare, la finalul cursurilor din anul școlar anterior**.

**În situația în care elevii acumulează 10 sau mai multe absențe nemotivate într-o lună nu primesc bursă de merit pentru luna respectivă.**

**BURSA TEHNOLOGICĂ-în valoare de 300 lei, se acordă elevilor care urmează învățământul tehnologic profesional, inclusiv dual.**

**Elevii declarați repetenți la finalul unui an școlar nu beneficiază de bursă tehnologică pentru anul pe care îl repetă, cu excepția celor care repetă anul din motive medicale.**

**Fac excepție elevii declarați repetenți în învățământul liceal, care optează pentru continuarea studiilor în învățământul profesional, inclusiv dual.**

**Elevii care cumulează 10 sau mai multe absențe nemotivate nu primesc bursa tehnologică în luna respectivă.**

**Pot primi bursă tehnologică doar elevii promovați la toate disciplinele și care au obținut media 10**

**la purtare, la finalul cursurilor din anul școlar anterior**.

**Profesorii diriginți de la clasele de școală profesională vor înainta la secretariatul unității de învățământ lista cu elevii propuși pentru bursa tehnologică până pe 2 octombrie 2025.**

**Bursa tehnologică se poate cumula cu bursa de merit și cu bursa socială.**

**BURSA SOCIALĂ - în valoare de 300 LEI,** **se acordă elevilor din învățământul primar, gimnazial , liceal și profesional la cerere**, în funcție de situația materială /socială /medicală a elevului, a familiei sau a susținătorilor legali.

**Bursa socială** se stabilește la începutul anului școlar, fiind *revizuită lunar*, în funcție de modificările intervenite în situația familială/ medicală a elevilor.

**Pot primi bursă socială doar elevii promovați la toate disciplinele și care au obținut media 10 sau calificativul ”Foarte bine”la purtare, la finalul cursurilor din anul școlar anterior**.

**Elevii care acumulează 10 sau mai multe absențe nemotivate într-o lună nu primesc bursa de ajutor social pentru luna respectivă.**

**Bursele sociale se acordă următoarelor categorii de elevi** înscriși la cursurile cu frecvență, inclusiv cei școlarizați la domiciliu sau care urmează cursurile în școala de spital, din învățământul preuniversitar de stat:

**a) elevi** **proveniți din familii** **care realizează un venit mediu net lunar supus impozitului pe venit, pe ultimele 12 luni (septembrie2024- august 2025), pe membru de familie, mai mic 50%din salariu minim net pe economie respectiv 1287 lei.** La stabilirea venitului mediu net lunar pe membru de familie se iau în calcul toate veniturile nete realizate de membrii familiei supuse impozitului pe venit.

**b) elevi orfani cu unul sau ambii părinți decedați și elevi abandonați de părinți asupra cărora a fost instituită o măsură de protecție socială** fără a se lua în considerare nivelul venitului mediu pe membru de familie**;**

**d) elevi care au deficiențe/afectări funcționale produse de boli**, tulburări sau afecțiuni ale structurilor și funcțiilor organismului, structurate tipologic conform Ordinului ministrului sănătății și al ministrului muncii, protecției sociale și persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare a copiilor cu dizabilități în grad de handicap și a modalităților de aplicare a acestora, cu modificările și completările ulterioare

*\*Acordarea burselor sociale pentru motive medicale se face pe baza certificatului eliberat de medicul specialist (tip A5) și avizat de medicul de familie/medicul de la cabinetul școlar, respectiv a certificatului de încadrare în grad de handicap, fără a fi condiționată de venitul net lunar al familiei.*

**d) elevii proveniți din familii care beneficiază de venit minim de incluziune conform Legii 196/2016 privind venitul minim de incluziune**, cu modificările și completările ulterioare, în baza deciziei de stabilire a dreptului la ajutor de incluziune al familiei elevului.

Acordarea burselor pentru elevii proveniți din familii care beneficiază de venit minim de incluziune se face în urma comunicării la Inspectoratul Școlar al județului Suceava, de către Agenția de Plăți și Inspecție Socială a Județului Suceava a listei elevilor proveniți din familii beneficiare de ajutor de incluziune, în luna anterioară celei de raportare a listei.

**Bursa socială** se poate cumula cu **bursa de merit** sau cu **bursa tehnologică.**

**Pentru obținerea bursei de ajutor social, elevii majori sau părinții/tutorii legal instituiți/reprezentanții legali ai elevilor minori depun la unitatea de învățământ o cerere însoțită de acte care dovedesc dreptul de acordare a bursei de ajutor social, în primele 25 zile calendaristice de la începerea cursurilor anului școlar .**

**PENTRU ANUL ȘCOLAR 2025-2026- DOSARELE SE DEPUN ÎN PERIOADA 15 SEPTEMBRIE -2 OCTOMBRIE 2025 în intervalul orar 9-13.**

Elevii cu cerințe educaționale speciale (CES) pot obține bursă merit/socială/tehnologică, indiferent dacă beneficiază și de o măsură de protecție socială.

**Bursele sociale se acordă și pe perioada vacanțelor școlare** cu excepția:

1. elevilor care nu au promovat anul școlar ;
2. elevii care la sfârșitul anului școlar sunt corigenți la mai mult de o disciplină și au acumulat mai mult de 20 absențe nemotivate/an;

c) absolvenților învățământului gimnazial care nu au fost admiși în liceu/învățământ profesional, cursuri cu frecvență, într-o unitate de învățământ preuniversitar de stat;

d) elevilor care repetă anul din alte motive decât medicale, dovedite prin documente medicale.

**Părinții / tutorii legali ai elevilor care se încadrează în situațiile descrise mai sus vor depune la INSTITUȚIA DE ÎNVĂȚĂMÂNT în perioada 15 SEPTEMBRIE -2 OCTOMBRIE 2025 în intervalul orar 9-13, documentele specifice fiecărui tip de bursă după cum urmează:**

**BURSA SOCIALĂ pentru elevii bolnavi**

1. **cerere tip;**
2. **copie certificat naștere și copie CI elev care a împlinit 14 ani;**
3. **Copie CI părinte solicitant;**
4. **certificat medical de la medicul specialist (tip A5) și avizat de medicul de familie/ certificatul de încadrare în grad de handicap;**
5. **extras de cont pe numele elevului care a implinit14 ani sau pe numele părintelui solicitant dacă elevul este mai mic de 14 ani;**
6. **dosar plastic cu șină.**

**BURSA SOCIALĂ pentru familii cu venituri mici**

1. **cerere tip;**
2. **copie certificate de naștere și CI (pentru membrii cu vârsta de peste 14 ani) pentru toți membrii familiei aflați în întreținere;**
3. **documente referitoare la starea civilă( certificat căsătorie/certificat divorț/ convenție notarială de divorț încheiată în cadrul procesului de divorț cu copii minori, sentință judecătorească din care să rezulte stabilirea domiciliului minorului la unul dintre părinți/certificat de deces/declarație pe proprie răspundere dată de ambii părinți, necăsătoriți că locuiesc împreună/decizia instanței de menținere a stării de arest raport de anchetă socială în cazul părinților dispăruți după caz.**
4. **declarație pe proprie răspundere privind veniturile nete obținute pe ultimele 12 luni**
5. **extras de cont pe numele elevului care a implinit14 ani sau pe numele părintelui solicitant dacă elevul este mai mic de 14 ani;**
6. **dosar plastic cu șină.**

**BURSA SOCIALĂ - orfani sau elevi abandonați de părinți asupra cărora a fost instituită o măsură de protecție socială**

1. **cerere tip**
2. **copie certificat naștere și copie CI elev care a împlinit 14 ani.**
3. **copie certificate de naștere/ CI pentru toți membrii familiei aflați în întreținere.**
4. **certificat deces părinte / hotărâre de încredințare minor / hotărâre privind tutela asupra minorului sau alte documente care să ateste încadrarea elevului în această categorie de beneficiar de bursă.**
5. **extras de cont pe numele elevului care a implinit14 ani sau pe numele părintelui solicitant dacă elevul este mai mic de 14 ani.**
6. **dosar plastic cu șină.**

**BURSĂ PENTRU MAMELE MINORE- în valoare de 700 lei, se acordă mamelor minore care frecventează cursurile de zi și au copii proprii aflați în întreținere.**

În vederea acordării bursei pentru mamele minore, părinții /reprezentanții legali depun la unitatea de învățământ următoarele documente:

a) cerere a părintelui/reprezentantului legal;

b) certificat de naștere pentru copilul/copiii aflat/aflați în întreținerea mamei minore.

Bursa pentru mame minore se acordă în perioada cursurilor școlare, inclusiv în timpul pregătirii și susținerii

evaluării naționale, a examenului național de bacalaureat, a examenului de certificare a calificării profesionale

și în perioada pregătirii practice.

Bursierele care acumulează 60 sau mai multe absențe nemotivate într-o lună nu primesc bursa pentru luna respectivă.

**Bursa pentru mame minore se poate cumula cu toate tipurile de burse.**

**După expirarea termenului de depunere, părinții/reprezentanții legali pot completa sau corecta dosarele incomplete sau incorecte în termen de maxim 5 zile lucrătoare de la solicitare( 9 octombrie 2025).**

**BURSELE VOR FI ACORDATE ÎN LIMITA BUGETULUI ALOCAT DE MINISTERUL EDUCAȚIEI conform H.G.732/2025 pentru aprobarea Metodologiei –cadru de acordare a burselor și cuantumul acestora.**